ผบ.ทบ.ลงพื้นที่เยี่ยมตรวจสภาพความพร้อมรบสร้างขวัญกำลังใจทหารม้าสระบุรี
เมื่อวันที่ 14 พ.ค. 58 เวลา 16.30 น. พลเอกอุดมเดช สีตบุตร ผบ.ทบ. เดินทางตรวจเยี่ยมสภาพความพร้อมรบ การฝึกทดลองใช้โครงสร้างการจัดหน่วย ม.4 รอ. ของ พล.ม.2 รอ. เป็นกรม ม.แบบ 1 ที่ศูนย์การทหารม้า ค่ายอดิศร อ.เมืองสระบุรี โดย พลตรีวิบูลย์พงศ์ อินทะพงษ์ ผบ.ศูนย์การทหารม้าสระบุรี ให้การต้อนรับ,ด้านพลตรีวิบูลย์พงศ์  กล่าวว่า สำหรับการฝึกทดลองใช้ โครงสร้างการจัดหน่วยกรมทหารม้าที่ 4 รักษาพระองค์ ของกองพลทหารม้าที่ 2 รักษาพระองค์ เป็นกรมทหารม้าแบบ 1 นั้น เป็นการดำเนินการตามแนวทางที่กองทัพบกได้อนุมัติ ให้ศูนย์การทหารม้าสระบุรี ดำเนินการตามแผนแม่บท การพัฒนาเหล่า ม. ปี 55-59 โดยแบ่งโครงสร้างการจัดของกรมทหารม้าออกเป็น 4 แบบ สำหรับการฝึกเป็นหน่วยระดับกรมในครั้งนี้ สามารถที่จะเป็นแบบอย่างให้กับกองทัพบก ได้นำข้อมูลการประเมินผลไปใช้เป็นแนวทาง สำหรับการจัดตั้งหน่วย กำลังรบผสมเหล่าระดับกรม ตามแผนงานของ กองทัพบก ต่อไป,นอกจากนี้ ผู้สื่อข่าวรายงานเพิ่มเติมว่า หลังจากพลเอกอุดมเดช ถวายสักการะพระบรมราชานุสาวรีย์ สมเด็จพระเจ้าตากสินมหาราช และ สักการะพระอนุสาวรีย์ พล.ท.พระเจ้าบรมวงศ์เธอ กรมหลวงอดิศรอุดมเดช แล้ว ได้ลงพื้นที่ภาคสนามตรวจแถวกำลังพลตรวจพร้อมรบ เพื่อสร้างขวัญและกำลังใจ และ ชมสาธิตการยิงปืนใหญ่รถถัง ที่สนามยิงปืนใหญ่รถถัง ศูนย์การทหารม้าสระบุรี.
ผบ.ทบ.เดินทางตรวจเยี่ยมสภาพความพร้อมรบ และชมสาธิตการยิงปืนใหญ่รถถัง ที่สนามยิงปืนใหญ่รถถัง ศูนย์การทหารม้า สระบุรี 
ข่าว,ไทยรัฐออนไลน์,ผบ.ทบ.,ยิงปืนใหญ่รถถัง,ศูนย์การทหารม้า สระบุรี,กองพลทหารม้าที่ 2,สระบุรี,กำลังรบผสมเหล่าระดับกรม,อนุสาวรีย์ พล.ท.พระเจ้าบรมวงศ์เธอกรมหลวงอดิศรอุดมเดช,ข่าวภูมิภาค,พระบรมราชานุสาวรีย์,สมเด็จพระเจ้าตากสินมหาราช